Komisijos reglamentas (EB) Nr. 2786/2000
2000 m. gruodžio 19 d.
iš dalies keičiantis Reglamentą (EB) Nr. 1623/2000, nustatantį išsamias Reglamento (EB) Nr. 1493/1999 dėl bendro vyno rinkos organizavimo įgyvendinimo taisykles, susijusias su rinkos mechanizmais
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo [1], ypač į jo 33 straipsnį,
kadangi:
(1) Komisijos reglamento (EB) Nr. 1623/2000 [2] su paskutiniais pakeitimais, padarytais Reglamentu (EB) Nr. 2409/2000 [3], 63 straipsnis nustato Reglamento (EB) Nr. 1493/1999 29 straipsnyje numatyto distiliavimo taikymo taisykles, o jo 4 dalyje nustatomos datos, kuriomis valstybės narės dukart per mėnesį siunčia pranešimus apie sudarytas sutartis tokiam distiliavimui. Atsižvelgiant į Kalėdų atostogas kai kuriose valstybėse narėse, pirmojo sausio mėnesio pranešimo data turėtų būti atidėta.
(2) Reglamento (EB) Nr. 1623/2000 100 straipsnio 2 dalies b punkto pirmoji pastraipa nustato tam tikras leistinas alkoholio nuostolių ribas iš vyno distiliuotiems produktams įvairiais jų saugojimo ir vežimo etapais. To punkto antroji ir trečioji pastraipos nustato kombinuoto tų ribų taikymo taisykles. Šios taisyklės yra netinkamos ir jas reikia tikslinti.
(3) Šiame reglamente pateikiamos priemonės atitinka Vynininkystės vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1623/2000 63 straipsnio 4 dalis papildoma tokiu sakiniu:
"Tačiau sausio mėnesį tas pranešimas pateikiamas ne penktą, bet dešimtą dieną."
2 straipsnis
1. Reglamento (EB) Nr. 1623/2000 100 straipsnio 2 dalies b punkto antroji pastraipa pakeičiama taip:
"Penktasis ir (arba) šeštasis procentinis dydis gali būti pridedamas prie antrojo ir trečiojo procentinių dydžių."
2. Reglamento (EB) Nr. 1623/2000 100 straipsnio 2 dalies b punkto trečioji pastraipa pakeičiama taip:
"Septintasis ir (arba) aštuntasis procentinis dydis gali būti pridedamas prie ketvirtojo procentinio dydžio."
3 straipsnis
Šis Reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. gruodžio 19 d.